《咏鹤》
清代·佟法海

丹顶由来异，玄裳自少文。生成云水性，偶与凤鸾群。

翘足怜孤影，乘轩耻俗氛。长鸣因警露，岂为九天闻。

作者简介：字渊若，辽阳人。康熙甲戍进士，官至兵部侍郎。著有《悔翁集》。○司马秉心刚直，立朝侃侃，督学江左，外严内和，衡文一宗先正，伪体不能眩惑也。诗未得全稿，然所录四章，皆卓然可传者。